Un bărbat de 44 ani, din Galaţi, s-a plâns că a fost victima unui abuz, după ce a fost amendat cu 200 lei în legătură cu o postare injurioasă pe o reţea de socializare la adresa unui poliţist. Bărbatul amendat a postat ulterior procesul verbal de sancţionare pentru a-şi susţine afirmaţiile, precum şi un comentariu din care rezultă că l-a numit "bou" pe poliţistul respectiv, indicând însă numai secţia la care acesta lucrează, nu şi numele poliţistului. Poliţiştii confirmă faptul că bărbatul a fost amendat după ce a adresat injurii unui poliţist pe reţeaua de socializare, sancţiunea fiind aplicată conform Legii nr. 61 pentru adresare de cuvinte şi expresii jignitoare. "Este vorba despre un bărbat care a fost amendat pentru injurii, sancţiunea aplicată fiind în cuantum de 200 lei", a declarat marţi purtătorul de cuvânt al Inspectoratului de Poliţie al Judeţului Galaţi, Gabriela Costin. AGERPRES / (A, AS - autor: Dan Paic, editor: Marius Frăţilă, editor online: Ada Vîlceanu)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.